**Orientering fra Vildtforvaltningsrådets møde den 10/6-21.**

På Rådets møde blev bl.a. nedenstående emner drøftet.

**Udsætning af fuglevildt (gråænder)**

Formanden for Vildtforvaltningsrådets udsætningsudvalg, Flemming Torp, forelagde udvalgets indstilling.

Indstillingen indeholder to forslag, der begge tager udgangspunkt i den kendsgerning, at der udsættes betydeligt flere ænder end der indberettes til myndighederne, hvilket et samlet Vildtforvaltningsråd finder helt uacceptabelt.

Det ene forslag fra Landbrug og Fødevarer, Dansk Skovforening og Danmarks Jægerforbund anbefaler en fortsat udsætning bl.a. med konkrete anvisninger på et forstærket kontrolsystem.

Det andet forslag fra Danmarks Naturfredningsforening, Dansk Ornitologisk Forening, Dyrenes beskyttelse og Friluftsrådet anbefaler et stop for fortsat udsætning af ænder, når det nuværende forlig ophører med udgangen af 2022.

Indstillingen med de to anbefalinger fremsendes til miljøministeren.

Indstillingen kan ses i mødematerialet på Vildtforvaltningsrådets [hjemmeside](https://vildtforvaltningsraadet.dk/media/221752/moedemateriale-til-moede-i-vildtforvaltningsraadet-10-juni-2021.pdf).

Yderligere oplysninger hos Udsætningsudvalgets formand Flemming Torp 2073 0077.

**Forslag til forvaltningsplan for skarv**

Miljøstyrelsen forelagde forslaget til en ny forvaltningsplan for skarv, der netop er udsendt i offentlig høring.

Forslaget blev drøftet.

Yderligere emner fra dagens møde fremgår af Dagsorden for mødet, som kan ses på Vildtforvaltningsrådets [hjemmeside](https://vildtforvaltningsraadet.dk/media/221752/moedemateriale-til-moede-i-vildtforvaltningsraadet-10-juni-2021.pdf).

Jan Eriksen, formand.

4033 2122.